b"\n_START_ARTICLE_\nAustralian Football League\n_START_SECTION_\nHist\xc3\xb2ria\n_START_PARAGRAPH_\nL'organitzaci\xc3\xb3 predecessora de l'Australian Football League fou creada l'any 1897, quan vuit equips de la Victorian Football Association (VFA, creada el 1877) trencaren amb aquesta i crearen la Victorian Football League (VFL). Aquests clubs foren: Carlton, Collingwood, Essendon, Fitzroy, Geelong, Melbourne (el club m\xc3\xa9s antic), South Melbourne, i St Kilda. L'any 1925 la lliga fou ampliada a 12 equips (tots ells de Vict\xc3\xb2ria). L'any 1982 comen\xc3\xa7\xc3\xa0 la fase d'expansi\xc3\xb3 nacional quan el South Melbourne fou recol\xc2\xb7locat a Sydney, Nova Gal\xc2\xb7les del Sud. Des d'aleshores cinc altres clubs de fora de Vict\xc3\xb2ria foren afegits: dos d'Austr\xc3\xa0lia Occidental i Austr\xc3\xa0lia Meridional i un m\xc3\xa9s de Queensland. La lliga adopt\xc3\xa0 el nom d'Australian Football League el 1990 per reflectir la nova situaci\xc3\xb3 nacional."